《勉无咎 其二》
元代·熊鉌

唤作三才祇此躯，乾坤一日可无儒。稍馀礼义存馀脉，亟把诗书教小雏。

黑窣窣时鱼是鲁，声呜呜处虎为菟。祇今时节当如此，可笑迂生独向隅。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。